Almal is gatvol, die jaar was lank, jy is moeg, jy voel afgeleef soos ‘n hoer in ‘n Henry Miller-roman, die rottemarathon van die korporatiewe oorlewingsformule laat jou soos ‘n zombie voel. Jy is lus om te suip en vrolik te wees en paartie te hou en vrot te raak. Of as jy nie al gebreinspoel is deur die tropmentaliteit nie, wil jy twee maande lank net opgekrul lê en slaap met die lakens oor jou kop getrek.
Theunis het onlangs geskryf oor al die fabelagtige vroulike verskynsels wat almal nuwe CD’s uit het. Nou is daar skielik weer ‘n klomp nuwe CD’s van rammetjies wat hul blêre wil blêr op die musiektoneel.